Germaniya janubi-g‘arbidagi Frayburg shahridagi saylovlarda g‘alaba qozongan merning burnini va bir nechta tishini sindirishdi. Bu haqda «Bi-bi-si» xabar qilmoqda. Saylovlardagi mustaqil nomzod Martin Xoln tarafdorlari bilan g‘alabani nishonlayotgan paytda unga noma’lum erkak yaqinlashgan va zarba bergan. Foto: DPA Hujum qilgan shaxs qo‘lga olindi. Tergov ma’lumotiga ko‘ra, hujum erkakning siyosiy qarashlari bilan bog‘liq bo‘lmagan. Ta’kidlanishicha, unda ruhiy kasallik belgilari aniqlangan. Martin Xoln saylovlar davomida Diter Salomonni ortda qoldirdi, u bunga qadar 16 yil davomida shahar rahbari bo‘lgan.